CELEX: 62016TN0461
Language: et
Date: 2016-08-19 00:00:00
Title: Kohtuasi T-461/16: 19. augustil 2016 esitatud hagi – Kaddour versus nõukogu

17.10.2016   
            
            
               ET
            
            
               Euroopa Liidu Teataja
            
            
               C 383/19
            
         19. augustil 2016 esitatud hagi – Kaddour versus nõukogu
   (Kohtuasi T-461/16)
   (2016/C 383/26)
   Kohtumenetluse keel: inglise
   
      Pooled
   
   
      Hageja: Khaled Kaddour (Damaskus, Süüria) (esindajad: solicitor V. Davies, solicitor V. Wilkinson ja barrister R. Blakeley)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada hagejat puudutavas osas nõukogu 27. mai 2016. aasta otsus (ÜVJP) 2016/850, millega muudetakse otsust 2013/255/ÜVJP, mis käsitleb Süüria vastu suunatud piiravaid meetmeid, ning nõukogu 27. mai 2016. aasta rakendusmäärus (EL) 2016/840, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias;
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               —
            
            
               Esimese väite kohaselt on esiteks vaidlustatud meetmete näol tegemist menetluse kuritarvitamisega ja seega võimu kuritarvitamisega ning teiseks, meetmed rikuvad hageja põhiõigusi, mis on kaitstud Euroopa Liidu põhiõiguste hartas ja/või Euroopa inimõiguste konventsioonis seoses hageja õigusega tõhusale õiguskaitsevahendile ja õiglasele kohtulikule arutamisele.
            
         
               —
            
            
               Teise väite kohaselt on rikutud ELTL artiklit 66.
            
         
               —
            
            
               Kolmanda väite kohaselt on vaidlustatud meetmete võtmisel tehtud ilmne hindamisviga.
            
         
               —
            
            
               Neljanda väite kohaselt rikuvad vaidlustatud meetmed hageja põhiõigusi, mis on kaitstud Euroopa Liidu põhiõiguste hartas ja/või Euroopa inimõiguste konventsioonis seoses hageja õigusega oma omandit vabalt käsutada, ning proportsionaalsuse põhimõtet.
            
         
               —
            
            
               Viienda väite kohaselt rikuvad vaidlustatud meetmed diskrimineerimise keelu põhimõtet.